《孔雀开屏》
清代·弘历

斓斑越鸟双厥趾，离离綷翼脩脩尾。不因毛羽好矜张，何由却入樊笼里。

樊笼初苦久亦安，转忘饮啄栖深山。珠帘绣柱春光媚，时复开屏炫美观。

开屏不惜全身力，但博人誇好颜色。错星缛锦信焜煌，而我对之三叹息。

慕誉徇名有是乎，摇唇鼓舌皆汝徒。安得李家善射手，中汝双目何天衢。